উজ্জ্বল (অভিনেতা)
আশরাফ উদ্দিন আহমেদ, (উজ্জ্বল নামে পরিচিত; জন্ম ২৮ এপ্রিল ১৯৪৬) একজন বাংলাদেশি চলচ্চিত্র অভিনেতা, প্রযোজক ও পরিচালক। সুভাষ দত্ত পরিচালিত বিনিময় চলচ্চিত্রের মাধ্যমে তিনি চলচ্চিত্রাঙ্গণে প্রবেশ করেন। তিনি প্রায় শতাধিক ছবিতে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল অরুণোদয়ের অগ্নিসাক্ষী, ইয়ে করে বিয়ে, নালিশ, নসিব, উসিলা, নিজেকে হারিয়ে খুঁজি। তার পরিচালিত চলচ্চিত্রসমূহ হল শক্তি পরীক্ষা, তীব্র প্রতিবাদ, ও পাপের শাস্তি।